Ezekiel Kemboi

Ezekiel Kemboi Cheboi (født 1982) er en kenyansk friidrettsutøver, som konkurrerer på 3000 meter hinder. Han har to OL-gull og fire VM-gull på denne øvelsen. under OL 2004 i Athen. Hans personlige rekord på 7:55,76 plasserer ham på sjetteplass på verdensrankingen gjennom alle tider.IAAF - 3000 metres Steeplechase - men - senior - outdoor, besøkt 25. august 2015. 

 Idrettskarriere 
Kemboi begynte ikke med friidrett før han sluttet skolen, da han ble «oppdaget» av Paul Ereng, og vant det afrikanske juniormesterskapet i 2001 til tross for at han falt. Tiden hans ble 8:39,80.GBR Athletics - African Junior Championships, besøkt 25. august 2015. 

I 2002 kom Kemboi på andreplass i Samveldelekene, som ble arrangert i Manchester i England. I det afrikanske mesterskapet samme år løp han inn til en fjerdeplass, men dette ble endret til bronsemedalje etter at vinneren, Brahim Boulami fra Marokko ble utstengt på grunn av dopingmisbruk.The Kenya Dispora - Kemboi, Kipruto Clinch more medals for Kenya at the World Championship , besøkt 25. august 2015.

Han vant 3000 meter hinder ved Panafrikanske leker 2003, foran Paul Kipsiele Koech og Tewodros Shiferaw, og satte der ny mesterskapsrekord med tiden 8:12,27. Under VM 2003, hadde Kemboi en knallhard duell med sin tidligere landsmann Saif Saaeed Shaheen, som nå løp for sitt nye land Qatar. Til slutt vant Shaheen med mindre enn ett sekunds margin. I september deltok han også ved IAAF World Athletics Final, der han løp inn til 3.-plass. 

Kemboi vant OL-gull i Athen i 2004 foran sine to landsmenn Brimin Kipruto og Paul Kipsiele Koech. Han løp på 8:05,81, som var årsbestenotering for hans del, og han slo Kipruto med bare 0,2 sekunder. Saif Saeed Shaheen deltok ikke i OL i 2004. Ved IAAF World Athletics Final 2004 kom han på 2.-plass, bak nettopp Shaheen. 

Under VM i Helsingfors måtte Kemboi igjen ta til takke med sølvmedaljen bak den utilnærmelige Shaheen, og ved World Athletics Final 2005 fikk han en ny andreplass, denne gangen bak sin landsmann Paul Kipsiele Koech. Han vant vet Samveldelekene 2006 i Melbourne, foran hhv. Koech og Reuben Kosgei Seroney. Ved World Athletics Final 2006 endte han på 5.-plass. 

Ved Panafrikanske leker 2007 i Alger løp han inn til andreplass bak kenyanske Willy Komen. Også under VM 2007 i Osaka ble det sølv på Kemboi, i en kenyansk trippelseier; Brimin Kiprop Kipruto gull og Richard Kipkemboi Mateelong tok bronse. I OL 2008 ble Kemboi bare nummer sju, tross seier i det kenyanske uttaksløpet, men etter 2008 har han vært blant verdens to-tre beste i de løpene han har deltatt. Han vant gull i en spurt med fire løpere under VM i Berlin 2009, og hadde årsbeste i verden, og han kom på en ny andreplass ved World Athletics Final 2009 i Stuttgart. 

Han vant to stevneseire i Diamond League-sesongen 2010, hvor han imidlertid bare deltok i fire løp og derfor gikk glipp av muligheten til å slå Paul Kipsiele Koech sammenlagt. Han fikk også sølv i det afrikanske mesterskapet 2010, bak Richard Kipkemboi Mateelong. 

Etter dette fulgte en svært god periode for Kemboi, der han vant 3000 meter hinder ved VM i friidrett 2011, sommer-OL 2012 og VM i friidrett 2013. Også i Diamond League markerte han seg, med 2.-plass sammenlagt i 2010 og 2011, og 3.-plass i 2013 og 2014. Han greide bare 3.-plass ved Samveldelekene 2014 i Glasgow, der Jonathan Ndiku vant foran Jairus Birech. Han kom også på 3.-plass ved Afrikamesterskapet i friidrett 2014 i Marrakech. 

Ved VM i friidrett 2015 i Beijing vant han 3000 meter hinder for fjerde VM på rad, drøye sekundet foran Conseslus Kipruto.

 Referanser 

 Eksterne lenker 

  Profil hos AllAthletics 

Kategori:Personer fra Elgeyo-Marakwet County i Kenya
Kategori:Kenyanske langdistanseløpere
Kategori:Kenyanske hinderløpere
Kategori:Olympiske mestere for Kenya
Kategori:Medaljevinnere under Sommer-OL 2004
Kategori:Deltakere for Kenya under Sommer-OL 2004
Kategori:Friidrettsutøvere under Sommer-OL 2004
Kategori:Deltakere for Kenya under Sommer-OL 2008
Kategori:Friidrettsutøvere under Sommer-OL 2008
Kategori:Medaljevinnere under Sommer-OL 2012
Kategori:Deltakere for Kenya under Sommer-OL 2012
Kategori:Friidrettsutøvere under Sommer-OL 2012
Kategori:Deltakere for Kenya under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Kenya under VM i friidrett 2007
Kategori:Deltakere for Kenya under VM i friidrett 2009
Kategori:Deltakere for Kenya under VM i friidrett 2013
Kategori:Deltakere for Kenya under VM i friidrett 2015
Kategori:Deltakere for Kenya under Afrikamesterskapet i friidrett 2010
Kategori:Verdensmestere i friidrett for Kenya
Kategori:VM-sølvmedaljevinnere i friidrett for Kenya
Kategori:Medaljevinnere under Samveldelekene 2010
Kategori:Friidrettsutøvere under Samveldelekene 2010
Kategori:Deltakere for Kenya under Samveldelekene 2010